**Επαναληπτικές ασκήσεις στη Γλώσσα για την 11η Ενότητα ΣΤ' Δημοτικού (Συγγενικές σχέσεις).**

**ΟΝΟΜΑΤΕΠΩΝΥΜΟ..........................................................**

 **1.  Στις  παρακάτω  προτάσεις  να  υπογραμμίσεις  και  να  χαρακτηρίσεις  τις  γενικές  που  συμπληρώνουν  ουσιαστικό:**

        Η  νίκη  της  ομάδας  ενθουσίασε  τους  φιλάθλους. .................................

        Εργάζεται  σε  αποθήκη  φαρμάκων. .........................................................

        Το  κατάστημα  του  θείου  μου  είναι  γωνιακό. .......................................

        Φόρεσε  τα  ρούχα  της  δουλειάς  κι  έφυγε. ............................................

        Έσκισε  κατά  λάθος  μια  σελίδα  του  τετραδίου. ..................................

        Αγόρασε  για  το  Πάσχα  ένα  αρνί  δεκαπέντε  κιλών. ..................

**2.  Στις  παρακάτω  περιόδους  να  υπογραμμίσεις  τις  δευτερεύουσες  προτάσεις.**

        Όποιος  δεν  έχει  μυαλό,  έχει  πόδια.

        Ό,τι  γυαλίζει  δεν  είναι  χρυσός.

        Αφού  δεν  είχε  τι  να  κάνει,  έπαιζε  μόνος  του.

        Άρχισε  να  μιλά  καθένας  για  την  οικογένειά  του.

        Όλοι  μας  τον  συμπαθούσαμε,  γιατί  ήταν  ειλικρινής.

        Θύμωσε,  γιατί  κανείς  δεν  τον  βοήθησε.



**3.   Να  χαρακτηρίσετε  τη  σύνδεση  των  παρακάτω  προτάσεων (ασύνδετη, παρατακτική, υποτακτική ).**

        Προτίμησε  να  φύγει  παρά  να  τα  βάλει  μαζί  του. .................................

        Είναι  έξυπνο, όμορφο, χαμογελαστό  κορίτσι. ............................................

        Τον  πήγαμε  στο  γιατρό  ώστε  να  είμαστε  σίγουροι. ..............................

        Ακυρώσαμε  την  εκδρομή  αφού  αύριο  θα  βρέξει. ..................................

        Έγραφε  και  έσβηνε  συνέχεια. .....................................................................

        Θα  φύγουμε  για  το  χωριό  όταν  φτιάξει  ο  καιρός. ...............................

        Ο  ήλιος  έλαμψε, φώτισε  την  πλάση  όλη. ................................................

**4.   Στις  παρακάτω  περιόδους  να  υπογραμμίσεις  τις  δευτερεύουσες  εναντιωματικές-παραχωρητικές  προτάσεις.**

        Του  ζήτησαν  να  τους  πει  την  ιστορία  με  τους  πελαργούς,  μόλο  που  την ήξεραν.

        Αν  και  ήταν  πολλά  χρόνια  στην  Αμερική,  δεν  ήξερε  καλά  την  γλώσσα.

        Ενώ  δεν  είναι  πλούσιος,  ζει  ευτυχισμένος.

        Δεν  ήρθε, αν  και  μας  το  υποσχέθηκε.

        Δείξε  λίγο  ενδιαφέρον,  ας  είναι  και  για  μια  στιγμή.

        Μολονότι  έφτασε  καθυστερημένος,  πρόλαβε  τη  συνάντηση.

 Μπορείτε να τις κάνετε και να μου στείλετε τις απαντήσεις σας στο mail μου: **roulatsig3@gmail.com**

